Emperador Meiji

Hi , o , amo an ika-122 nga Emperador han Hapon sumala han minat-an nga pagsunod hin mga sumurunod, nga naghadi tikang han Pebrero 3, 1867 kutob han iya kamatay han Hulyo 30, 1912. Nagdumara hiyá hin panahon hin magdagmit nga pagbag-o ha Imperyo han Hapon, han pagbalhin hin madali han nasod tikang hin aislasyonista nga feudal nga estado ngadto hin kapitalista ngan imperyal nga gahom ha kalibotan, nga ginkina-iya han Hapones nga rebolusyon industriyal.

Han panahon han katawo ni Meiji han 1852, an Hapon usá nga aislado nga pre-industrial, feudal nga nasod nga ginpapamunuan han Tokugawa nga shogunato ngan han daimyo, nga nagdumara han nasod hin labaw 250 nga desentralisado nga mga dominio. Han panahon han iya kamatay han 1912, inmagi an Hapon hin rebolusyon ha politika, sosyal, ngan industriya ha sulod han nasod (kitaa Restorasyon Meiji) ngan ginmawas nga usá han mga dagko nga gahom ha entablado han kalibotan. An New York Times nagsubay hini nga pagbag-o han iya lubong han 1912, hini nga mga pulong: "the contrast between that which preceded the funeral car and that which followed it was striking indeed. Before it went old Japan; after it came new Japan."[An pagkaiba han nag-una han kotse nga nagdara han lungon ngan han nagsunod hini makikita gud man.  Ha pag-una hini an daan nga Hapon; an nagsunod an bag-o nga Hapon."

Ha Hapon, it naghahadi nga Emperador dayuday nga tinatawag nga "An Emperador"; tikang han moderno nga panahon, it tinmalikod-na nga Emperador tinatawag hin posthumo nga ngaran o ngaran katapos han kamatayan, nga amo an ngaran han era o panahon nga nahahanungod han paghadi han Emperador. Kay naghadi didâ han Meiji nga panahon, amo nga tinatawag hin posthumo an Emperador nga "an Meiji nga Emperador" o kun ginyano "Emperador Meiji". An iya personal nga ngaran, nga diri ginagamit hin bisan ano nga pormal o opisyal o buhatan nga kontexto, gawas han iya pirma, .

Mga kasarigan

Mga natawo han 1852
Meiji, emperador han Hapon
Politika
Biyograpiya
Hapon
Mga Hapones nga emperador